Tvrdišić: Srpski kanal, ali ne na RTK
Srbi na Kosovu imaju pravo na Javni televizijski servis, uredjen posebnim zakonom, kaže predsednik Društva novinara Kosova i Metohije.
: : Imamo enklavsko informisanje i lokalno mikro informisanje. Nemamo jedan veliki TV kanal, dnevne novine, agenciju, radio koji pokriva celu teritoriju Kosova. Dvanaest godina nam se ne dozvoljava da imamo razvijen, jak, slobodan i uticajan medij koji će pokriti sve one kojima je srpski jezik matrenji i one koji hoće i žele da ga koriste. : : Društvo novinara Kosova i Metohije i Udruženje novinara Srbije su pokrenuli inicijativu da se reši jedno od naših osnovnih prava i to je ušlo u planove medjunarodne zajednice. U planu Martija Ahtisarija definisano je da se Srbima mora obezbediti jedan nezavisni TV kanal koji pokriva celu teritoriju Kosova. Vlasti u Prištini su prihvatile plan kao obavezu. Formirana je radna grupa za realizaciju, njen predsednik je nemački ambasador Štajnbah. Došli smo do odličnih rezultata, ali izgleda da posotoje krugovi koji ne žele da imaju program na srpskom. : Taj kanal mora da bude nezavisan, da uključi većinu medijskih radnika koji rade po enklavama. Nama se više od deset godina i kao profesionalcima i kao jezičkoj grupi branili da koristimo javno dobro odnosno Javni servis. Mi imamo pravo na Javni servis. Tražimo da on bude uredjen posebnim zakonom i da ne bude u sistemu Radio TV Kosova. Saradnja treba i mora da postoji na tehničkom i programskom nivou, ali RTK ne treba i ne može da uredjuje i upravlja novim kanalom. : : RTK niko ne bi gledao zbog 17. marta 2004, zbog albanizovanih vesti na srpskom, zbog cenzure i uticaja vlasti. Sva istraživanja medjunarodna i lokalna pokazuju da Srbi ne žele taj kanal, a da bi, što je jako zanimljivo, Albanci rado gledali novu televiziju na srpskom. Drugo, vrlo važno, RTK je socrealistička institucija koja zapošljava oko 800 ljudi i stalno su pred ekonomskim kolapsom, zato misle da mogu da dobiju novac na ime srpskog kanala. Deset godina su trošili javno dobro koje je naše i naših gradjana i ne mogu ga više uzimati za sebe. : : Prema poslednjem istraživanju Kosovo se nalazi na 104.mestu u svetu. Toliko o slobodi. Mesto koje je raj za istraživačko novinarsto je mesto ćutanja i agencijskih vesti o dobrim političarima : Strah, teško nasledje, uticaj politike i kriminala, cenzura, ekonomska beda medija i nespremnost da se mediji prihvate kao izraz slobode, a ne propagande i etničkog zastupanja.